OUD AFFIE BERNIE SWART - 1964 - AFFIES RUGBY
OUD AFFIE BERNIE SWART - 1964
Gister middag lekker gekuier met Bernie Swart wat vir die1964 eerste span vleuel gespeel het. Bernie het ook pale toe te geskop.
Bernie se akkurate skopvoet het begin met Don Clark van die 1960 All Blacks wat sy skoppe pale toe geoefen het op Affies se veld tydens die toer. Bernie het vir Don dopgehou met sy oefensessie en daar en dan besluit dat hy ook wil pale toe skop. Van toe af het hy amper elke middag geoefen op CBC se velde. Dit was nog die ou manier met die voorpunt van die toks en nie met die binnekant van die voet nie. In totaal teken hy 189 punte aan in 1964. Dit sal eers 30 jaar daarna oortref word deur Dirkie Strydom met 223 punte in die 1994 seisoen.
Met die 1964 wedstryd teen Boys High onthou Bernie dat Affies agter was vir die grootste deel van die wedstryd. Met slegs ‘n paar minute oor was Affies 3 - 6 agter. Affies se ander vleuel (Willem Voster) druk ‘n drie in die hoek wat Bernie van die kantlyn af verdoel om Affies met 8 – 6 te laat wen. 'n Drie het toe drie punte getel!
Na skool het Bernie as 'n skeidsregter gekwalifiseer en was hy vanaf 1973 – 1993 ‘n NTvl skeidsregter. Hy het in 98 Curriebeker wedstryde as skeidsregter opgetree. Bernie was ook deel van van 'n proeflopie in die 80's waar twee skeidsregters gebruik is in 'n wedstryd op LC de Villiers. Die 2 skeidsregters wat nou in die Varsity Cup gebruik word is al in die 80's mee ge-eksperimenteer onder leiding van Dok Craven.
1993 Waterkloof wen 75 – 3 (Sy kinders was almal op WK in die skool!)
1989 Menlopark wen 20-17 (Jan Lodewyk Pretorius se drie in beseringstyd van die NTvl finaal)
1986 Vootrekkerhoogte verloor 13 – 15 (NTvl finaal van die Admin. Beker)
Hieronder is ‘n berig en fotos na die wedstryd teen Menlopark in 1989 met Bernie wat ‘n drie van Menlo toeken. Ironies dat die berig geskryf is deur Oud Affie Johan Volschenk.
9/23/2014 12:26:18 am
Iemand wat vir so lank die sport getrou gedien en in prestreer het, verdien sowaar ere erkenning. Ek kan indink wat se harde werk en dissipline dit geverg het om dit te bereik op daardie hoë vlak. Die '93 WK spook sal vir seker voortleef :) Baie geluk trots op oom Bernie!
9/23/2014 03:10:16 am
Geluk Dads!! Wel gedaan. Ek voel trots om Pa se dogter te wees.
Baie lief vir Pa.